आचार्य संत भीखण जी ने सर्वप्रथम साधु संस्था को संगठित करने के लिये एक मार्यादापत्र लिखा। उसमें उन्होंने लिखा कि --

(1) सभी साधु-साध्वियाँ एक ही आचार्य की आज्ञा में रहें।

(2) वर्तमान आचार्य ही भावी आचार्य का निर्वाचन करें।

(3) कोई भी साधु अनुशासन का भंग न करे।

(4) अनुशासन भंग करने पर संघ से तत्काल बहिष्कृत कर दिया जाए।

(5) कोई भी साधु अलग शिष्य न बनाए।

(6) दीक्षा देने का अधिकार केवल आचार्य को ही है।

(7) आचार्य जहाँ कहे, वहाँ मुनि विहार वा चातुर्मास करे। अपने इच्छानुसार न करे।

(8) आचार्य के प्रति निष्ठाभाव रखे, आदि।

इन्हीं मर्यादाओं के आधार पर आज २५० वर्षों से तेरापंथ श्रमणसंघ अपने संगठन को कायम रखते हुए अपने ग्यारहवें आचार्य श्री महाश्रमणजी के नेतृत्व में लोककल्याकारी प्रवृत्तियों में महत्वपूर्ण भाग अदा कर रहा है।

संगठन
साहित्यसर्जन
दीक्षापद्धति
शिक्षाप्रणाली